b'\n_START_ARTICLE_\nNoah Webster\n_START_SECTION_\n\xc5\xbdivljenje in delo\n_START_PARAGRAPH_\nNoah Webster se je rodil v West Hartfordu, v zvezni dr\xc5\xbeavi Connecticut, v uveljavljeni dru\xc5\xbeini, o\xc4\x8detu Noahu Websterju, Sr.(1722 \xe2\x80\x93 1813), ki je bil potomec connecticutskega guvernerja Johna Websterja, in materi Mercy (rojeni Steele; 1727 \xe2\x80\x93 1794), ki je bila potomka Williama Bradforda, guvernerja kolonije Plymouth._NEWLINE_Webster je za\xc4\x8del obiskovati osnovno \xc5\xa1olo pri \xc5\xa1estih letih, kjer je do\xc5\xbeivel ve\xc4\x8d negativnih izku\xc5\xa1enj z u\xc4\x8ditelji in jih kasneje opisal kot \xe2\x80\x9cizme\xc4\x8dke dru\xc5\xbebe\xe2\x80\x9d. Motilo ga je to, da je ve\xc4\x8dina pouka versko obarvana, vse skupaj pa ga je motiviralo, da se je trudil za kvalitetnej\xc5\xa1e izobra\xc5\xbeevanje otrok._NEWLINE_Malo pred svojim 16. rojstnim dnem se je vpisal na Yale, kjer je bil njegov \xc5\xa1tudij ob\xc4\x8dasno moten zaradi ameri\xc5\xa1ke dr\xc5\xbeavljanske vojne. \xc5\xa0tudij je zaklju\xc4\x8dil leta 1778, nato je za kratek \xc4\x8das u\xc4\x8dil na \xc5\xa1oli v Glastonburyu, kjer je videl, da so pogoji za delo slabi in pla\xc4\x8de nizke in se v \xc5\xbeelji po spremembah vpisal na \xc5\xa1tudij prava. Ko je leta 1781 zaklju\xc4\x8dil \xc5\xa1tudij prava, je imel probleme pri iskanju zaposlitve kot pravnik, saj se je \xc5\xa1e vedno odvijala dr\xc5\xbeavljanska vojna. Zato je na Yaleu opravil magisterij in nato odprl privatno \xc5\xa1olo, ki je bila velik uspeh, ampak jo je kmalu zaprl in se preselil, najverjetneje zaradi nesre\xc4\x8de v ljubezni._NEWLINE_V prihodnjih letih se je posvetil pisanju literature, nato je bil precej uspe\xc5\xa1en pri pisanju \xc4\x8dlankov za ameri\xc5\xa1ki \xc4\x8dasopis. Potem je ustanovil novo privatno \xc5\xa1olo v New Yorku, primerno predvsem za premo\xc5\xbenej\xc5\xa1e dru\xc5\xbeine. Do leta 1785 je napisal abecednik, slovnico in u\xc4\x8dbenik za osnovne \xc5\xa1ole. Denar, ki ga je zaslu\xc5\xbeil s prodajo teh priro\xc4\x8dnikov, mu je omogo\xc4\x8dil, da je naslednja leta posvetil izdelavi svojega slavnega slovarja.'